CELEX: 62011CN0152
Language: da
Date: 2011-03-28 00:00:00
Title: Sag C-152/11: Anmodning om præjudiciel afgørelse indgivet af Arbeitsgerichts München (Tyskland) den 28. marts 2011 — Johann Odar mod Baxter Deutschland GmbH

9.7.2011   
            
            
               DA
            
            
               Den Europæiske Unions Tidende
            
            
               C 204/13
            
         Anmodning om præjudiciel afgørelse indgivet af Arbeitsgerichts München (Tyskland) den 28. marts 2011 — Johann Odar mod Baxter Deutschland GmbH
   (Sag C-152/11)
   2011/C 204/24
   Processprog: tysk
   
      Den forelæggende ret
   
   Arbeitsgerichts München
   
      Parter i hovedsagen
   
   
      Sagsøger: Johann Odar
   
      Sagsøgt: Baxter Deutschland GmbH
   
      Præjudicielle spørgsmål
   
   
               1)
            
            
               Strider en national ordning, hvorefter en forskelsbehandling på grund af alder kan være tilladt, såfremt virksomhedsparterne inden for rammerne af en erhvervstilknyttet social sikringsordning har udelukket sådanne beskæftigede fra ydelser i henhold til socialplanen, der er sikret økonomisk, idet de, i givet fald efter at have modtaget arbejdsløshedsunderstøttelse, er pensionsberettiget, imod forbuddet mod forskelsbehandling på grund af alder i henhold til artikel 1 og artikel 16 i direktiv 2000/78/EF (1), eller er en sådan forskelsbehandling begrundet i henhold til artikel 6, stk. 1, andet punktum, litra a), i direktiv 2000/78/EF?
            
         
               2)
            
            
               Strider en national ordning, hvorefter en forskelsbehandling på grund af alder kan være tilladt, såfremt virksomhedsparterne inden for rammerne af en erhvervstilknyttet social sikringsordning har udelukket sådanne beskæftigede fra ydelser i henhold til socialplanen, der er sikret økonomisk, idet de, i givet fald efter at have modtaget arbejdsløshedsunderstøttelse, er pensionsberettiget, imod forbuddet mod forskelsbehandling på grund af handicap i henhold til artikel 1 og artikel 16 i direktiv 2000/78/EF/EF?
            
         
               3)
            
            
               Strider en erhvervstilknyttet social sikringsordning, hvorefter der for så vidt angår medarbejdere, der er ældre end 54 år, og som bliver afskediget af driftsøkonomiske årsager, foretages en alternativ beregning af fratrædelsesgodtgørelsen på grundlag af den tidligst mulige pensionsstart, som sammenlignet med den normale beregningsmetode, der navnlig lægger vægt på den pågældendes anciennitet i virksomheden, medfører, at der betales et mindre beløb i fratrædelsesgodtgørelse, som dog skal udgøre mindst halvdelen af den normale fratrædelsesgodtgørelsessum, imod forbuddet mod forskelsbehandling på grund af alder i henhold til artikel 1 og artikel 16 i direktiv [org. s. 3] 2000/78/EF, eller er en sådan forskelsbehandling begrundet i henhold til artikel 6, stk. 1, andet punktum, litra a), i direktiv 2000/78?
            
         
               4)
            
            
               Strider en erhvervstilknyttet social sikringsordning, hvorefter der for så vidt angår medarbejdere, der er ældre end 54 år, og som bliver afskediget af driftsøkonomiske årsager, foretages en alternativ beregning af fratrædelsesgodtgørelsen på grundlag af den tidligst mulige pensionsstart, som sammenlignet med den normale beregningsmetode, der navnlig lægger vægt på den pågældendes anciennitet i virksomheden, medfører, at der betales et mindre beløb i fratrædelsesgodtgørelse, som dog skal udgøre mindst halvdelen af den normale fratrædelsesgodtgørelsessum, og hvorefter man ved den alternative beregningsmetode går ud fra en alderspension som følge af handicap, imod forbuddet mod forskelsbehandling på grund af handicap i henhold til artikel 1 og artikel 16 i direktiv 2000/78/EF?
            
         
      (1)  EFT L 303, s. 16.